ফিফা বিশ্বকাপ
ফিফা বিশ্বকাপ () (ফুটবল বিশ্বকাপ, সকার বিশ্বকাপ, অথবা শুধু বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা যেখানে ফিফা ( — উচ্চারণ: "ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌", অর্থাৎ "আন্তর্জাতিক ফুটবল সংস্থা") সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
রোয়িং বিশ্বকাপ
রোয়িং বিশ্বকাপ হল আন্তর্জাতিক রোয়িং ফেডারেশন কর্তৃক আয়োজিত একটি আন্তর্জাতিক রোয়িং প্রতিযোগিতা, যা ১৯৯৭ সালে চালু হয় এবং তিনটি রেগাটা নিয়ে গঠিত (২০০১ সাল থেকে, যেখানে চারটি ছিল) গ্রীষ্মকালের শুরুতে অনুষ্ঠিত হয়। রোয়িং বিশ্বকাপের অধিকাংশ খেলা ইউরোপের ভেন্যুতে অনুষ্ঠিত হয়েছে, মাত্র তিনটি বাদে; যার একটি (২০০১) যুক্তরাষ্ট্রের প্রিসেন্টোতে এবং দুটি (২০১৩ ও ২০১৪) অস্ট্রেলিয়ার সিডনিতে অনুষ্ঠিত হয়েছে।